**Dôvodová správa**

**k návrhu zmeny a doplnenia VZN č. 16/2017 o podmienkach poskytovania dotácií právnickým osobám a fyzickým osobám - podnikateľom**

Ustanovenie § 4 Žiadosť - navrhujeme doplniť o nové odseky 8, 9 a 10, v zmysle ktorých jednotlivé žiadosti sa budú vyhodnocovať na základe hodnotiacich kritérií, ktoré sú premietnuté do hodnotiacej tabuľky /príloha č. 2/. Spoločnosť Transparency international odporučila inšpirovať sa hodnotiacimi kritériami Slovenskej pošty, ktoré považuje za najlepšie a vhodné aj pre prostredie samosprávy. Hodnotiaca tabuľka, ktorou budú vyhodnotené jednotlivé žiadosti o poskytnutie dotácie sa bude zverejňovať na web stránke Mestskej časti Košice – Sídlisko KVP. Spoločnosť Transparency international taktiež odporučila zverejňovať samostatný zoznam neúspešných žiadateľov o pridelenie dotácie, čo sme premietli do navrhovaného ustanovenia § 4 ods. 10.

Aktuálna verzia VZN č. 16 nerieši konflikt záujmov starostu mestskej časti a poslancov miestneho zastupiteľstva pri posudzovaní jednotlivých žiadostí o dotáciu. Z tohto dôvodu navrhujeme doplniť VZN č. 16 o nové ustanovenie § 5 Riešenie konfliktu záujmov starostu mestskej časti a poslancov miestneho zastupiteľstva pri posudzovaní žiadostí o poskytnutie dotácie.

**Spracovala:**

JUDr. Katarína Stojková

vedúca oddelenia podnikateľských činností

a informatiky