**Rokovania miestnej rady – informácia a závery**

V súlade s časovým plánom sa dňa 13.06.2017 uskutočnilo rokovanie Miestnej rady Mestskej

časti Košice-Sídlisko KVP.

Starosta mestskej časti otvoril 30. zasadnutie miestnej rady, ospravedlnil neprítomného

poslanca Martina Boritáša z  rokovania a  konštatoval, že miestna rada je uznášania

schopná. Program rokovania členovia miestnej rady schválili, starosta následne určil

overovateľa zápisnice.

V rámci prebiehajúcej diskusie k bodu programu kontrola plnenia uznesení starosta informoval

členov miestnej rady, že všetky uznesenia z  XXIV. rokovania miestneho zastupiteľstva zo

dňa 18.04.2017 boli predmetom podania podnetu na prokuratúru z  dôvodu preskúmania,

či sú v súlade so zákonom.

Následne členov miestnej rady informoval o  tom, že o  15:30 hodine sa koná veľké stretnutie

poslancov mesta k odpredaju 29% akcií firmy Kosit, čo bude predmetom rokovania mestského

zastupiteľstva dňa 19.06.2017 s tým, že bude musieť odísť z rokovania miestnej rady.

Po informovaní poslancov a  ostatných prítomných o  dôvode svojho odchodu starosta

v  zmysle Rokovacieho poriadku Miestnej rady MČ Košice - Sídlisko KVP oznámil, že pani

zástupkyňa starostu môže viesť rokovanie miestnej rady, čo potvrdila vedúca právneho

oddelenia JUDr. Balážová.

Pani Ing. Mária Gamcová, PhD., zástupkyňa starostu členom miestnej rady predniesla návrh

na uznesenie, že vzhľadom na neštandardný postup starostu v  prípade vedenia miestnej

rady a  oznámenia o  odchode, aby táto miestna rada bola prerušená v  bode rokovania

– Kontrola plnenia uznesení. Tento návrh na uznesenie bol členmi miestnej rady prijatý

a rokovanie miestnej rady o 15:15 hodine ukončené.

Košice, 22.06.2017

Spracovala :

JUDr. Magdaléna Balážová

právne oddelenie